Taphroderes

***Taphroderes*** er en slekt av biller i gruppen snutebiller (Curculionoidea). De har antenner som ikke er knebøyde og mangler en kølle ytterst. Ellers er det fleste av artene lette å kjenne på at de er svært lange, tynne og flate. De lever for det meste i død ved. Familien finnes i tropiske og subtropiske områder, og i tempererte områder på den sørlige halvkulen.

## Utseende
Vanligvis middelsstore til store (opptil 80&nbsp;mm), lange og tynne biller, kroppen noe flat. De er ofte brunlige av farge, med lite tydelig behåring. **Hodet** er ganske lite og i midten trukket ut til en vanligvis ganske lang og slank snute – i ekstreme tilfeller kan hodet inkludert snuten være like langt som resten av kroppen. Antennene er 11-leddete, mer eller mindre trådformede, i noen tilfeller så lange som halve kroppslengden. De er ikke knebøyde og har ikke en kølle ytterst. Antennefestet er på snuten, men plasseringen kan variere mellom ganske nær spissen og helt ved roten. Vanligvis sitter antennene på siden av snuten, men de kan også være festet på oversiden. Fasettøynene er ganske små og noe utstående. **Brystskjoldet** (pronotum) er tydelig lengre enn bredt, med rundede sider. Det er sterkt avsmalnet fremover. **Dekkvingene** er parallellsidige, noe flate, med eller uten punktrekker. **Beina** er forholdsvis lange, særlig frambeina, og føttene er fem-leddete, men det fjerde leddet er svært lite slik at de kan se fireleddete ut. Det tredje leddet er tolappet, og det ytterste leddet er smalt og sigdformet. Det er vanligvis stor forskjell mellom kjønnene, og hannene er lengre og tynnere enn hunnene, gjerne med større hode, lengre snute, lengre frambein og ofte også større kjever. Som vanlig for insekter som lever i død ved kan størrelsen variere mye innen samme art, særlig for hannene.

## Levevis
De fleste artene lever i død ved, først og fremst av løvtrær. Noen av artene lever av sopp i død ved, og det er sannsynlig at de aktivt dyrker soppen. Noen arter lever i gangene til barkbiller, andre lever sammen med maur (såkalte myrmekofiler). 

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **[[Brentidae]]** Billberg, 1820
****** Underfamilien Brentinae Billberg, 1820  – 1150 arter i 285 slekter, tropiske og subtropiske områder
******* Stammen Taphroderini
********* Slekten ***Taphroderes*** Schönherr, 1823
********** *[[Taphroderes bolivianus]]* Scivittaro, 1975 
********** *[[Taphroderes brevipes]]* Schönherr, 1826
********** *[[Taphroderes championi]]* (Sharp, 1895) 
********** *[[Taphroderes dimidiatus]]* Scivittaro, 1975
********** *[[Taphroderes distortus]]* Westwood, 1849
********** *[[Taphroderes foveatus]]* (Lund, 1800) 
********** *[[Taphroderes granulatus]]* Jordan, 1895
********** *[[Taphroderes kissingeri]]* (Sleeper, 1960)
********** *[[Taphroderes marmoratus]]* Roel, 1880
********** *[[Taphroderes monilis]]* Jordan, 1925
********** *[[Taphroderes monnei]]* Scivittaro, 1975 
********** *[[Taphroderes nevermanni]]* Kleine, 1927 
********** *[[Taphroderes ornatus]]* Jordan, 1925
********** *[[Taphroderes pellax]]* Jordan, 1925
********** *[[Taphroderes quadrisignatus]]* Erichson, 1847
********** *[[Taphroderes sahlbergi]]* (Sharp, 1895) 
********** *[[Taphroderes sexmaculatus]]* Boheman, 1840
********** *[[Taphroderes simus]]* Dejean, 1830
********** *[[Taphroderes striolatus]]* Labram & Imhoff, 1841
********** *[[Taphroderes venezuelanus]]* Scivittaro, 1975
********** *[[Taphroderes whitii]]* Westwood, 1847

## Kilder
* Gønget, H. 1997. *The Brentidae (Coleoptera) of Northern Europe*. *Fauna Entomologica Scandinavica* 34. E.J. Brill.

## Eksterne lenker
*